=== Sæson 10: 2013 ===
{| class="wikitable"
|-
! Afsnit !! Først tilgængelig !! Resume
|-
| 10-1 || 17. januar 2013 || Begge grisene er slagtet, og de fire skinker er lagt i lage så de kan blive til spegeskinker. Det sidste lam er slagtet, og de to [[lammekølle]]r skal saltes og tørres efter norsk opskrift, så de bliver til [[fenalår]]. Frank har fået en [[saltlagemåler]] af en slagter. Der høstes vanris fra et væltet piletræ til et flethegn. Et ekstra stort gammelt Drønningborg [[tærskeværk]], som Frank havde indset han aldrig ville komme til at bruge, splittes ad til affald. Der er plantet to [[ferskentræ]]er i drivhuset, som bindes op i [[espalier (gitter)|espalier]]. Der saves træ til det nye stuehus på Franks savværk. Stolperne må gerne have lidt [[splint]], så længe to af siderne ser pæne ud, så de kan vende udad. Skallerne er savet til hegnspæle. De store mængder savsmuld gemmes i gedestalden, indtil Frank finder ud af, hvad der kan bruges til. Frank hjælper til på en stor selvkørende tagrørs-høster på fjorden; tagrørene skal bruges til det nye stuehus. Det er snedækket vinter, men der kan stadig høstes [[grønkål]] og [[toskansk palmekål]] til aftensmaden.
|-
| 10-2 || 24. januar 2013 || Et Jordbærstykke i køkkenhaven graves op og genanlægges. Der laves [[medister]] og [[spegepølse]]. Skinker, medisterpølser, og spegepølser ryges i kalkovnen. [[Berberis]]-hækken fældes. Bonderøven selvforsyner ved at leje en trætransport-lastbil og får kørt egestammer til et savværk for at få savet lange bjælker til det nye stuehus. Det faldne asketræ saves i stykker.
|-
| 10-3 || 31. januar 2013 || Bonderøven er taget til [[Wales]] for at lære at lave levende hegn af Tom, til at holde sine dyr inde. Det er forår, men Bonderøven var også på besøg i efteråret. Bonderøven lærer også at bygge og sejle en traditionel walisisk [[coracle]]. Bonderøven besøger William, som er god til at brygge cider og han køber bøger om selvforsyning i bogbyen [[Hay-on-Wye]].
|-
| 10-4 || 7. februar 2013 || Der er kommet en ny omgang kød i rygeovnen, og de røgede spegeskinkerne er hængt ud i brændeskuret. [[Ribs (bær)|Ribs]]-buske fra Claude opformeres. [[Hindbærbusk]]e beskæres og opformeres, og der gødes og lægges bunddække. Bonderøven har fået lov at hente træ ved at tynde ud i en [[cypres]]-skov. Den coracle som blev sendt hjem fra Wales er ankommet, og har fået et lag tjære. Der er kommet [[frø (padde)|frø]] og [[tudse]]-æg i søen som blev anlagt sidste år. Ferskentræet i drivhuset er gået i blomst, og bestøves manuelt med en pensel, med pollen fra en gren fra Claude. Geden Klokkeblomst har fået 3 gedekid. Huller i læhegnet fyldes med etårige [[Robinie]]-træer.
|-
| 10-5 || 14. februar 2013 || Der laves en planteskole, omhegnet af cypres-stolper. Der plantes tjørn i planteskolen. Der er blevet dødfødt et lam. Coraclen beklædes med stof og tætnes med [[beg]] og [[linolie]]. Der er blevet forårspløjet. Der laves et [[fangfold]]-led. De små valnøddetræer plantes i grisefolden.
|-
| 10-6 || 21. februar 2013 || Der kløves egetræs-[[tagspån]]er til at taglægge brændeskuret, og de lægges på taget. Der lægges kartofler af sorten [[solist (kartoffelsort)|solist]] i køkkenhaven. Den halvt år gamle tyrekalv Ferdinand sættes på græs for første gang. Æblekerner fra pulpen fra æbleciderbrygning, som blev spredt ud på jorden, er spiret, og de små æbletræer omplantes. Michael fra Sverige lærer Bonderøven af lave et svensk [[Gärdesgård]]-hegn, ud af de afbarkede cypres-grene. Der er blevet født to vædderlam.
|-
| 10-7 || 28. februar 2013 || Det væltede asketræ saves til brænde; en del af træet bliver hentet så det kan lægges som pynt ved indgangen til [[Kalø Økologisk Landbrugsskole]]. Hesten Manfred skal sælges. Solveig trækker såmaskinen og harveren til byg-såning. Der laves en låge til [[Gärdesgård]]-hegnet. Koen Maren ammer en fremmed kalv hvis mor ikke ville kendes ved den. Der sås [[hirse]] i planteskolen.
|-
| 10-8 || 7. marts 2013 || Planterne er sat til forspiring i drivhuset; ferskentræet har allerede store frugter. Der flettes pilehegn rundt om planteskolen. Der laves [[rabarber]]grød. Lillemølleåen, som går mellem Bonderøven og naboens grund, undersøges for om den er biologisk levende nok til at det kan betale sig at [[genslynge]] den. Undersøgelsen sker ved at tælle antal ørreder i åen, som midlertidigt fanges med [[elektrofiskeri]], samt ved at fange insekter. Der er klækket gæslinger. Bierne er kommet i gang. Byggen er spiret; [[vintersæd]]en [[svedjerug]]en er nået op til knæhøjde. Der er blevet sat [[galge]]r til at markere fundamentet til det nye hus, mens der ventes på byggetilladelse. Lågen sættes i [[Gärdesgård]]-hegnet.
|-
| 10-9 || 14. marts 2013 || Der sås [[majroe]]-frø fra Wales. Geder og får sætter ud i en ny fold. Der laves og sås græsblanding. Bonderøven kigger på brandsikring af stråtag, til det nye hus. Der udplantes knoldselleri. Erhard Frederiksen byg skal maltes. Svedjerugen er vokset 80 cm på 2 uger.
|-
| 10-10 || 21. marts 2013 || Bonderøven modtager et læs brugte mursten fra et hus som er blevet revet ned. Der høstes [[Alfalfa|lucerne]], som fodres til hesten Solveig har født et hingsteføl. Rodspirene renses af den maltede byg. Squashplanter plantes ud. Bonderøven tager til Hyllested Skovgård for at få hjælp til at brygge øl. Svedjerugen er nu højere end Bonderøven med strakte arme. To gammel dansk landrace grise er kommet til gården.
|}
Journalistik Kultur